**ΕΓΓΡΑΦΕΣ ΣΤΗΝ Α΄ ΤΟΥ ΔΗΜΟΤΙΚΟΥ ΣΧΟΛΕΙΟΥ 2023-2024**

Οι αιτήσεις για την εγγραφή των μαθητών/-τριών που φοιτούν για πρώτη φορά στην Α΄ τάξη του Δημοτικού Σχολείου για το σχολικό έτος 2023-2024 θα πραγματοποιηθούν από **1 έως 20 Μαρτίου 2023** και γίνονται αποκλειστικά δια ζώσης. Κατά το σχολικό έτος 2023-2024 στην Α΄ τάξη του Δημοτικού Σχολείου θα εγγραφούν και θα φοιτήσουν μαθητές/-τριες που γεννήθηκαν από **1-1-2017 έως και 31-12-2017**.

**Α. ΔΙΚΑΙΟΛΟΓΗΤΙΚΑ ΕΓΓΡΑΦΩΝ**

Τα απαιτούμενα δικαιολογητικά τα οποία πρέπει να προσκομίσουν οι γονείς για την εγγραφή στην Α΄ τάξη του δημοτικού σχολείου είναι τα εξής:

α. **Βιβλιάριο Υγείας** του/της μαθητή/τριας, ή προσκόμιση άλλου στοιχείου, από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών.

β. Το **Ατομικό Δελτίο Υγείας Μαθητή (ΑΔΥΜ)**, που θα παραλάβουν οι γονείς/κηδεμόνες από το νηπιαγωγείο ή το δημοτικό σχολείο και θα το συμπληρώσει γιατρός που θα εξετάσει το παιδί.

γ. **Αποδεικτικό στοιχείο** από το οποίο προκύπτει η **διεύθυνση κατοικίας του μαθητή/τριας.** Αυτό μπορεί να είναι: ένας λογαριασμός ηλεκτρικού ρεύματος ή άλλου οργανισμού κοινής ωφέλειας που είναι στο όνομα του γονέα-κηδεμόνα, αντίγραφο μίσθωσης από το ΑΑΔΕ ή οποιοδήποτε άλλο έγγραφο αποδεικνύει ότι ο μαθητής/ρια κατοικεί στην Καρδάμαινα.

δ. **Βεβαίωση Φοίτησης Νηπιαγωγείου** που θα παραλάβουν οι γονείς/κηδεμόνες από το νηπιαγωγείο.

ε. Δεν απαιτείται πλέον η προσκόμιση του Πιστοποιητικού Γέννησης Δήμου ή Κοινότητας από τους γονείς αλλά αναζητείται από τις σχολικές μονάδες μέσω του Πληροφορικού Συστήματος myschool του ΥΠΑΙΘ. Οι **αλλοδαποί μαθητές** που δε δύνανται να προσκομίσουν το πιστοποιητικό γέννησης μπορούν να εγγραφούν στα σχολεία με **ληξιαρχική πράξη γέννησης**, επίσημα μεταφρασμένη, την οποία θα προσκομίζουν οι κηδεμόνες τους.

**Β. ΕΓΓΡΑΦΕΣ ΣΤΟ ΠΡΟΑΙΡΕΤΙΚΟ ΟΛΟΗΜΕΡΟ ΠΡΟΓΡΑΜΜΑ ΚΑΙ ΣΤΟ ΤΜΗΜΑ ΠΡΩΙΝΗΣ ΖΩΝΗΣ**

**Προϋποθέσεις συμμετοχής μαθητών/τριών στο τμήμα Πρωινής Ζώνης (7:00-8:00):**

Στο τμήμα αυτό δικαίωμα συμμετοχής έχουν μαθητές/τριες οι οποίοι **είναι εγγεγραμμένοι/ες και φοιτούν στο Προαιρετικό Ολοήμερο Πρόγραμμα**.

**Οι εγγραφές για το** **Ολοήμερο Πρόγραμμα (13.15-15.00 ή 16.00)** πραγματοποιούνται στο Δημοτικό Σχολείο. Για τη λειτουργία του μπορείτε να ενημερωθείτε κατά την εγγραφή του παιδιού στην Α’ τάξη.

Παρακαλώ, να επικοινωνείτε με το Δημοτικό Σχολείο (2242091209) για **ραντεβού** για τις νέες εγγραφές. Ευχαριστώ, η Διευθύντρια.